КIуэкIуэ Юрий Сочэ щаIущIащ ЩIалэгъуалэмрэ студентхэмрэ я XIX дунейпсо фестивалым Къэбэрдей-Балъкъэрым щыщу хэтхэм
ЩIалэгъуалэмрэ студентхэмрэ я XIX дунейпсо фестивалым Къэбэрдей-Балъкъэрым щыщу хэтхэм КIуэкIуэ Юрий Сочэ щаIущIащ.
ЩIыналъэм и унафэщIым къыхигъэщащ КъБР-м и щIалэгъуалэм егъэджэныгъэ, щIэныгъэ, спорт IуэхугъуэхэмкIэ мы зэхыхьэм хъарзынэу зыкъызэрыщигъэлъагъуэр, республикэм щыпсэу лъэпкъхэм я щэнхабзэр хуэфэщэну утыку къызэрырахьэр.
Фестивалым ущыIэным, жиIащ КIуэкIуэм, Iэмал гъуэзэджэ къует уи ныбжьым иту къэрал куэдым къикIахэм уаIущIэну, дунейпсо щIалэгъуалэ зэдэлэжьэныгъэр гъэбыдэнымкIэ, гъащIэм и гугъуехьхэр къыбгурыIуэнымкIэ сэбэп мэхъу.
КIуэкIуэ Юрий жиIащ и фIэщ зэрыхъур мыпхуэдэ зэхыхьэшхуэм зэрыхэтар IэфIу ягу къызэринэжынур икIи нэгузыужь дахэу зэрыщытынур.
КъБР-м и Iэтащхьэр щIалэгъуалэм дэ-щIыгъуу щыIащ Урысей экономикэм и инновацэ ехъулIэныгъэхэм я гъэлъэгъуэныгъэм.
Фигу къэдгъэкIыжынщи, ди республикэм и делегацэм хохьэ фествивалым хэт цIыху 70-рэ волонтёр 20-рэ. Абыхэм къызэщIаубыдэ еджакIуэхэр, студентхэр, журналистхэр, блогерхэр, спортсменхэр, хьэрычэтыщIэхэр, дохутырхэр, егъэджакIуэхэр, творческэ IэщIагъэхэм пэрытхэр.
Урысокъуэ Ринэ.
